A rendelet elfogadásához

minősített többség szükséges!

 **3. Előterjesztés**

**harc Község ÖnkormányzatA KÉPVISELŐ-TESTÜLETÉNEK**

**2022. augusztus 2. napján 1700 órakor tartandó rendes, nyilvános ülésére**

**Tárgy: Döntés a szociális ellátások helyi szabályozásáról szóló 5/2015. (III.1.) önkormányzati rendeletben szabályozott díjtételek felülvizsgálatáról**

**Előterjesztő: Tóth Gábor** polgármester

**Előterjesztést készítette: dr. Herczig Hajnalka** jegyző

**Törvényességi ellenőrzést végezte: dr. Herczig Hajnalka** jegyző

**Tisztelt Képviselő-testület!**

A szociális igazgatásról és szociális ellátásokról szóló 1993. évi III. törvény, valamint a személyes gondoskodást nyújtó szociális ellátások térítési díjáról szóló 29/1993. (II.17.) Kormányrendeletben foglaltak értelmében a fenntartó a személyes gondoskodás körébe tartozó szociális ellátásért fizetendő térítési díjat évente felülvizsgálja.

A Kormány a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I. 29.) Korm. rendelettel kihirdetett veszélyhelyzet megszüntetéséről szóló 181/2022. (V. 24.) Korm. rendelete 2022. június 1. napjával megszüntette a SARS-CoV-2 koronavírus-világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére kihirdetett veszélyhelyzetet.

Azonban a veszélyhelyzettel összefüggő átmeneti szabályokról szóló 2021. évi XCIX. törvény 147.§ (1) a) pontja értelmében a helyi díjak mértéke 2022. június 30. napjáig rögzítve van, azaz a díjfizetés mértéke nem lehet magasabb, mint ugyanazon díjnak a 603/2020. (XII.18.) kormányrendelet hatályba lépését megelőző napon hatályos és alkalmazandó mértéke. Tehát a gyermekétkeztetés és a szociális étkeztetés díját 2022, július 1. napjától emelheti meg az Önkormányzat.

Az emelésre pedig – tekintettel az elmúlt két év nagymértékű nyersanyagár- és rezsiköltségeinek emelkedésére – szükség van.

A gyermekétkeztetés intézményi térítési díját gyermekétkeztetés intézményi térítési díjairól szóló 5/2015. (III.1.)önkormányzati rendelet 1. melléklete szabályozza.

A javasolt intézményi díjak mértékét a rendelet-tervezet 1. melléklete tartalmazza.

Kérem a Tisztelt Képviselő-testületet, hogy az alábbi rendelet-tervezetet szíveskedjenek elfogadni.

**Harc Község Önkormányzata Képviselő-testületének**

 **../2022. (VIII.15.) rendelet-tervezete**

 **szociális ellátások helyi szabályozásáról szóló 5/2015. (III.1.) önkormányzati rendelet módosításáról**

Harc, 2022. július 26.

 **Tóth Gábor sk.**

 polgármester

**1. számú melléklet**

**ÁLTALÁNOS INDOKOLÁS**

 *szociális ellátások helyi szabályozásáról szóló 5/2015. (III.1.)*

*önkormányzati rendelet módosításáról szóló* …/2022 (VIII.15.) *rendelet-tervezethez*

A jogalkotásról szóló 2010. évi CXXX. törvény 18. §-ában foglaltak szerint eljárva a rendelet-tervezetet az alábbiak szerint indokolom:

A rendelet meghozatalára a gyermekek védelméről és gyámügyi igazgatásról szóló 1997. évi XXXI. törvény 29.§ (1) és (2) bekezdéseiben kapott felhatalmazás alapján kerül sor.

A rendelet a szociális étkeztetés térítési díjain változtat.

**Részletes indokolás:**

**1. §-hoz:** A rendelet 1. számú melléklete a gyermekétkeztetés térítési díjain változtat.

2**.§-hoz:** A paragrafus hatályba léptető rendelkezést tartalmaz.

**HATÁSVIZSGÁLAT**

 *szociális ellátások helyi szabályozásáról szóló 5/2015. (III.1.)*

*önkormányzati rendelet módosításáról szóló* …/2022 (VIII.15.) *rendelet-tervezethez*

**Társadalmi, gazdasági, költségvetési hatása:** Az étkezési térítési díjak mértékének nagymértékű emelése esetlegesen azt a hatást válthatja ki, hogy az étkeztetést kevesebben veszik igénybe, így kapacitás csökkenés következhet be. Az étkezési térítési díjak változatlanul hagyása mellett viszont a szolgáltatást nyújtó önkormányzat kerülhet nehéz anyagi helyzetbe.

Költségvetési hatása: az önkormányzat amennyiben az árváltozásokra nem talál plusz forrást úgy a közétkezéshez nagyobb összeget kell biztosítania a saját forrásaiból e célra.

**Környezeti és egészségügyi következmények:** nincs

**Adminisztratív terheket befolyásoló hatása:** nincs

**A jogszabály megalkotásának szükségessége:** a képviselő-testület saját döntésén alapul.

**A jogalkotás elmaradásának következményei:** nem releváns.

**A jogszabály alkalmazásához szükséges személyi, szervezeti, tárgyi és pénzügyi feltételek:** rendelkezésre állnak.

Harc, 2022. július 26.

 dr. Herczig Hajnalka

 jegyző

**R E N D E L E T - T E R V E Z E T**

**HARC Község önkormányzatA**

 **képviselő-testületének**

**../2022. (VIII.15.) önkormányzati rendelete**

 ***szociális ellátások helyi szabályozásáról*****szóló**

**5/2015. (III.1.) önkormányzati rendelet módosításáról**

Harc Község Önkormányzatának Képviselő-testülete a gyermekek védelméről és gyámügyi igazgatásról szóló 1997. évi XXXI. törvény 29.§ (1) és (2) bekezdéseiben kapott felhatalmazás alapján, az Alaptörvény 32. cikk (2) bekezdésében és Magyarország helyi Önkormányzatairól szóló 2011. évi CLXXXIX. tv. 13.§ (1) bekezdés 8. pontjaiban meghatározott feladatkörében eljárva az alábbi rendeletet alkotja.

**1.§**

A szociális ellátások helyi szabályozásárólszóló 5/2015. (III.1.) önkormányzati rendelet 1. melléklete helyébe jelen rendelet 1. melléklete lép.

**2.§**

Jelen rendelet 2022. szeptember 1. napján lép hatályba.

Harc, 2022. augusztus 2.

**Tóth Gábor dr. Herczig Hajnalka**

polgármester jegyző

Kihirdetve: 2022. augusztus 15.

 dr. Herczig Hajnalka

 jegyző

1. melléklet szociális ellátások helyi szabályozásárólszóló 5/2015. (III.1.)önkormányzati rendelet módosításáról szóló …/2022 (VIII.15.) önkormányzati rendelethez

Étkezési térítési díjak:

|  |  |
| --- | --- |
| **Szolgáltatás** | **Intézményi térítési díj** |
| Szociális étkeztetés | 800,- Ft /adag |